તે બ્રિટનની ઘણી હોસ્પિટલોમાં કનસલ્ટંટ તરીકે પોતાની સેવા આપી રહ્યા છે. તેમણે સેપ્સીસ એટલે કે ઘાવનું સડવુ, હેમોડાયનેમિક મોનિટરિંગ, એડવાંસ્ડ વેંટિલેશન, ગંભીર રીતે બીમાર લોકો માટે ન્યૂટ્રીશન અને ઇંટેંસીવ કેર ઇંફોમેટીક્સમાં રિસર્ચ કરેલી છે. તેમણે વર્ષ 1984માં લંડનના સેંટ બાર્થોલોમેવ્સ હોસ્પિટલમાંથી એમબીબીએસની ડીગ્રી પ્રાપ્ત કરી હતી. ત્યારબાદ લંડનના ગાય્સ હોસ્પિટલના એનેસ્થેટિક્સમાં જનરલ પ્રોફેશનલ ટ્રેનિંગ લીધી હતી. વર્ષ 1990 માં તેમણે લંડનના રોયલ કોલેજ ઓફ એનેસ્થેટીસ્ટમાં ફેલોશીપ મળી. વર્ષ1995 માં તે ગાઇ એંડ સેંટ થોમસ હોસ્પિટલ ટ્રસ્ટમાં ઇંટેંસીવ કેર યુનિટમાં કંસલ્ટંટ બન્યા. વર્ષ 2000માં તેઓ તેની એડલ્ટ ઇંટેંસીવ કેર યુનિટના પ્રમુખ બન્યા. વર્ષ 2005માં આ ટ્રસ્ટના પેરિઓપરેટીવ, ક્રિટીકલ કેર અને પેન સર્વિસીઝના હેડ બનાવવામાં આવ્યા. સેપ્સીસ, એઆરડીએસ અને ક્લીનીકલ ન્યૂટ્રીશનમાં તેમણે મોટી સંખ્યામાં રિસર્ચ કરી છે.